Mikaela Shiffrinová

**Mikaela Shiffrinová** (* 13. marec 1995, Vail, Colorado, USA) je americká lyžiarka Svetového pohára, ktorá sa špecializuje najmä na točivé disciplíny ako slalom a obrovský slalom. Stala sa celkovou víťazkou Svetového pohára, olympijskou víťazkou a svetovou šampiónkou v slalome a štvornásobnou víťazkou Svetového pohára v disciplíne slalom. Shiffrinová je najmladšou slalomovou šampiónkou v olympijskej lyžiarskej histórii, v 18 rokoch a 345 dní.

Vo februári 2025 získala 100 víťazstiev vo svetovom poháre v alpskom lyžovaní, pričom vyhrala už vo všetkých disciplínach: 63 víťazstiev v slalome, 22 v obrovskom slalome, 5 v super-G, 4 v zjazde, 1 v alpskej kombinácii, 2 v paralelnom slalome a 3 v paralelnom "city event". Tento úspech dosiahla v sezóne po páde v obrovskom slalome v novembri 2024 v americkom Killingtone. Zo sezóny vymeškala 2 mesiace keď sa o kolotoča svetového pohára vrátila v januári 2025 v Courchevel.

## Životopis
Narodila vo Vail v štáte Colorado ako druhé dieťaťom Eileen (rodená Condron) a Jeffa Shiffrina, obaja pôvodom zo severovýchodu Spojených štátov amerických a obidvaja tiež bývalí pretekári na lyžiach. Jej matka Eileen pretekala na strednej škole v severozápadnom Massachusetts v Berkshires. Aj po narodení Mikaely súťažila na majstrovstvách USA a v roku 2003 vo Vail sa stala americkou majsterkou v slalome. Shiffrinovej otec Jeff vyrastal v New Jersey a cez víkendy so svojou rodinou zvykol lyžovať vo Vermonte. Ako vysokoškolák pretekal na Dartmouth College v New Hampshire. Aj jej brat Taylor (nar. 1992) pretekal na University of Denver.

Keď mala Mikaela v roku 2003 osem rokov, rodina sa presťahovala na juh USA do New Hampshire neďaleko Lyme, kde jej otec, anestéziológ, pracoval v Dartmouth-Hitchcock Medical Center. Po piatich rokoch prijal novú prácu v Denveri. Shiffrinovej starší brat Taylor študoval na strednej škole na Burke Mountain Academy, najstaršej súkromnej lyžiarskej akadémii v USA v severovýchodnom Vermonte, a zostal na východe. Shiffrinová tiež navštevovala strednú školu v Burke, ale odsťahovala sa s rodičmi do Colorada. Veľa času trávila pretekaním ale po návrate na strednú školu v roku 2013 nielen natočila inštruktážne lyžiarske videá ale v júni 2013 aj ukončila školu. 

Okrem tréningov v akadémii ju viedli k pretekaniu rodičia a ju aj na pretekoch sprevádzala. Od mladého veku dosahovala výborné výsledky. V marci 2010, keď mala 14 rokov, vyhrala slalom aj obrovský slalom na pretekoch detí Tropeo Topolino (teraz  FIS Children Cup) v Taliansku. Od roku 2011 bol jej manažérom rakúsko-bulharský slalomár Kilianom Albrecht. 

## Svetový pohár - výsledky
### Sezónne tituly
300px|náhľad|Mikaela Shiffrinová v Åre 2018
* 12  titulov (4 celkovo, 6 slalom, 1 obrovský slalom, 1 super G)

### Sezónne umiestnenia

### Vyhrané preteky
* 100 víťazstiev (najviac z aktívnych lyžiarov, 63 víťazstiev v slalome, 22 v obrovskom slalome, 5 v super-G, 4 v zjazde, 1 v alpskej kombinácii a 5 v paralelnom slalome)
* 155 pódií (vyrovnaný rekord Ingemara Stenmarka)

## Majstrovstvá sveta - výsledky
Shiffrinová pretekala na jej prvých Majstrovstvách sveta v 2013 v Schladmingu v Rakúsku, a skončila šiesta v obrovskom slalome v Planai. Dva dni neskôr v slalome, vyhrala majstrovský titul v 17 rokoch. 

## Olympijské výsledky
Vďaka víťazstvu v slalome na Zimných olympijských hrách 2014 v Soči v Rusku, Shiffrinová viedla po prvom kole a takmer spadla v druhom, ale nakoniec dosiahla víťazstvo v lyžiarskom stredisku Roza Chutor. Tri týždne pred jej devätnástimi narodeninami sa stala najmladšou šampiónkou v slalome v Olympijskej histórii. Tri dni skôr, skončila piata v obrovskom slalome.

## Referencie

## Iné projekty

## Externé odkazy
*
*FIS-ski.com  – Mikaela Shiffrinová – Svetový Pohár sezónne umiestnenia
*Ski-db.com – výsledky – Mikaela Shiffrinová
*U.S. Ski Team – profil – Mikaela Shiffrinová
*Atomic Skis – Mikaela Shiffrinová

Kategória:Olympijskí víťazi USA
Kategória:Olympijskí víťazi v alpskom lyžovaní
Kategória:Alpskí lyžiari USA
Kategória:Osobnosti z Colorada
Kategória:Alpskí lyžiari na Zimných olympijských hrách 2014
Kategória:Alpskí lyžiari na Zimných olympijských hrách 2026